**ΑΣΚΗΣΕΙΣ 1ης ΕΝΟΤΗΤΑΣ**

**1**. Χρησιμοποιήστε τα γράμματα (**Σ**) για τη σχετική, (**Α**) για την απόλυτη και (**Γ**) για τη γεωγραφική θέση προκειμένου να χαρακτηρίσετε τη θέση που περιγράφεται σε καθεμιά από τις παρακάτω προτάσεις:

α. Το στίγμα του πλοίου μας είναι: 20ο 10’ Β – 60ο 30’ 20’’ Δ.

β. Η Έδεσσα βρίσκεται βορειοανατολικά της Κοζάνης.

γ. Ο Γιάννης μένει στην οδό Ηλιουπόλεως 40.

δ. Η Ασία βρίσκεται ανατολικά της Ευρώπης.

ε. Το σπίτι μου είναι δίπλα στο γυμνάσιο.

στ. Το θρανίο του Γιώργου βρίσκεται δύο θρανία πίσω από το θρανίο

του Κώστα.

**2**. Χαρακτηρίστε τις παρακάτω προτάσεις με το γράμμα (**Σ**), αν είναι σωστές και με το γράμμα (**Λ**) αν είναι λανθασμένες:

α) Η γνώση της γεωγραφικής θέσης ενός τόπου μας παρέχει σαφείς πληροφορίες για το που ακριβώς βρίσκεται αυτός ο τόπος.

β) Η Ευρώπη βρίσκεται δυτικά της Αφρικής.

γ) Ο Ατλαντικός ωκεανός βρέχει την Ευρώπη από τα ανατολικά.

δ) Η Ευρώπη έχει πλούσιο οριζόντιο και κατακόρυφο διαμελισμό.

ε) Η Ευρώπη είναι μια αραιοκατοικημένη ήπειρος.

στ) Δύο διαφορετικοί τόποι είναι δυνατό να έχουν τις ίδιες ακριβώς

γεωγραφικές συντεταγμένες.

ζ) Λέγοντας σε κάποιον ότι μένεις στη Χαλκίδα και στην οδό Αβάντων 50,

τον ενημερώνεις για τη σχετική θέση σου.

**3**. Χαρακτήρισε τα παρακάτω όρια της Ευρώπης χρησιμοποιώντας τα

γράμματα (**Σ**) για όσα αφορούν την Ασία και (**Φ**) για όσα αφορούν

την Αφρική.

α. Ουράλια Όρη

β. Καύκασος

γ. Μεσόγειος Θάλασσα

δ. Κασπία Θάλασσα

ε. Πορθμός Γιβραλτάρ

στ. Εύξεινος Πόντος